laion/Wikipedia-Exotic huggingface dataset:
התפייסות

"התפייסות" הוא שיר ילדים מאת המשוררת והסופרת שלומית כהן-אסיף. השיר התפרסם לראשונה בשנת 1982 בספר "אחרי שלבשתי פיג'מה" עם איוריה של אורה איתן, בהוצאת שוקן לילדים. השיר פורסם גם בספר "נשיקה בכיס ועוד נשיקה: דברים למי שאוהבים" עם איוריה של הילה חבקין בהוצאת הקיבוץ המאוחד, 2017. השיר בנוי מבית אחד. בשיר ישנן שורות ארוכות ושורות קצרות. השיר מתאר את מצוקתו של הדובר בגלל הריב שנוצר בינו לבין חברו. הדובר רוצה להתפייס אך אינו יודע איך לעשות זאת. הוא מתלבט ומהסס, הוא נבוך ולחוץ אך יודע כי הוא רוצה להתפייס. מצד אחד בולט רצונו העז של הדובר בשיר להתפייס אך מצד שני, בכל ניסיונותיו (האם לטלפן, האם לכתוב מכתב, מתהלך בחדר) מורגשת הססנות. השורות הארוכות בשיר מבטאות את הרצון של הדובר להתפייס והשורות הקצרות מבטאות הססנות, בושה, לחץ והתלבטות. השיר נלמד במערכת החינוך היסודית והגיל הרך, בנושא חברות, סכסוך בין חברים, התפייסות ובקשת סליחה. נושאים אלה משותפים לרוב הילדים ומעסיקים אותם בחיי היום יום. השיר זכה למספר ביצועים, המוכר ביותר הוא של הזמר אריק איינשטיין, בלחנו של יוני רכטר. השיר הופיע באלבום שירי ילדים של אריק איינשטיין ויוני רכטר - "הייתי פעם ילד", בשנת 1989. ביצוע אחר של השיר הוא של השחקן רמי ברוך. מילות השיר התפייסות באתר שירונט האזנה לשיר בביצועו של רמי ברוך "אני ילדה לשעבר שניזונה מן הגעגוע שלה" – ריאיון עם שלומית כהן-אסיף בכתב עת מקוון לספרות ותרבות לילדים הפנקס לדף השיר באתר הספרייה הלאומית מערכי שיעור על בסיס השיר מערך שיעור לגיל הרך בנושא חברות מערך שיעור, חינוך לשוני - התפייסות, אתר לב לדעת פעילויות למורה לשיר התפייסות - באתר "כותר" של המרכז לטכנולוגיה חינוכית (לבעלי מנויים) הכרת שלומית כהן אסיף
פט וייט

רוברט "פט" וייט (באנגלית: Robert "Pat" White) הוא קצין בדימוס בדרגת לוטננט גנרל. בתפקידו האחרון שירת כמפקד הקורפוס השלישי של צבא ארצות הברית. וייט סיים ב-1986 תואר ראשון בהיסטוריה בקולג' קלרמונט מק'קנה והתגייס לצבא כקצין שריון. במהלך שירותו הוצב במזרח התיכון, באירופה ובדרום אסיה. הוא השתתף במלחמת עיראק, מלחמת אפגניסטן ובמבצע נחישות טבועה. בתחילת שירותו הצבאי שימש מפקד מחלקה ברגימנט המשורין ה-77 וברגימנט המשורין ה-33 בפורט לואיס. הוא סיים קורס מתקדם של קציני שריון וארטילריה וב-1991 מונה למפקד פלוגה ברגימנט ה-32 של הדיוויזיה המשוריינת הראשונה ולאחר מכן עוזר למפקד הדיוויזיה. ב-1993 מונה למפקד פלוגה ברגימנט החי"ר הרביעי המוצב בגרמניה. ב-1998 מונה לקצין מבצעים בגדוד השני של הרגימנט המשורין ה-70 ובתפקידו הבא שימש קצין מטה בפיקוד הכוחות המשותף. במלחמת עיראק פיקד על הגדוד השני ברגימנט המשורין ה-37 ושימש קצין מטה בדיוויזיה המשוריינת הראשונה. ביוני 2007 מונה למפקד החטיבה השנייה בדיוויזיה שתחת פיקודו הוצבה בעיראק. ביולי 2009 מונה לסגן מפקד פיקוד האימונים וההדרכה של צבא ארצות הברית. ביוני 2011 מונה לסגן מפקד מרכז הלוחמה המשולב בפורט לוונוורת'. ביוני 2012 מונה לסגן מפקד הדיוויזיה השלישית, בתקופת שירותו הוצבה הדיוויזיה באפגניסטן והוא שימש סגן מפקד אזור דרום של כוח נאט"ו. באוגוסט 2013 מונה לראש תא התיאום לפקיסטן ואפגניסטן באגף התכנון של המטות המשולבים. בספטמבר 2015 מונה לסגן לענייני מבצעים, תכנון ואימונים בפיקוד כוחות צבא ארצות הברית. ב-2016 מונה למפקד הדיוויזיה המשוריינת הראשונה, תחת פיקודו הוצבה הדיוויזיה בעיראק והוא שימש כמפקד הכוח המשותף היבשתי בלחימה נגד דאעש. בתפקידו הבא שימש קצין אג"ם של פיקוד אירופה. ביוני 2019 קודם לדרגת לוטננט גנרל ומונה למפקד הקורפוס השלישי, בספטמבר 2019 מונה למפקד כוח משימה משותף משולב - מבצע נחישות טבועה. כיהן בתפקיד עד פרישתו באוקטובר 2022. וייט בעל תואר שני בניהול מאוניברסיטת מרכז מישיגן ותואר שני בלימודי אסטרטגיה ממכללת המלחמה של הצבא. נשוי לאמה ואב לשלושה. מדיה וקבצים בנושא פט וייט בוויקישיתוף ביוגרפיה
קריטנדנצרטופס

קריטנדנצרטופס (שם מדעי: Crittendenceratops) הוא סוג של דינוזאור ממשפחת הצרטופסיים אשר חי בקרטיקון העליון מלפני 73 מיליון שנה באמריקה הצפונית. דינוזאור זה התגלה בתצורות פורט קריטנדן (אנ') שבאריזונה ומהם קיבל את שמו המדעי ("הפרצוף המקורנן של קריטנדן"). סוג זה הכיל מין אחד - Crittendenceratops krzyzanowskii, אשר תואר בשנת 2018 בידי סבסטיאן דלמן. זהו הדינוזאור הראשון שתואר מאותם תצורות. דינוזאור זה הגיע לאורך של 3–4 מטרים והיה בעל דמיון לנסוטוצרטופס ולאווצרטופס. היה לו ראש ענקי עם מקור רחב ומוגבה, דומה למקור של תוכי שאיתם פיצח מזון קשה. בניגוד לרוב בני תת-משפחת הצנטרוזאורים הוא הכיל קרניים ארוכות על המצח שפנו מטה בסלסול. בניגוד לרוב הצנטרוזאורים הוא היה חסר קרן על החוטם, בדומה לפכירינוזאורוס. העיניים היו קטנות והגולגולת קצרה עם עטרה קטנה מעוטרת בזיזים קטנים. כיום משייכים אותו לשבט Nasutoceratopsini בתת-משפחת הצנטרוזאורים, לצידם של הנסוטוצרטופס, האווצרטופס והיהואקאוצרטופס. מדיה וקבצים בנושא קריטנדנצרטופס בוויקישיתוף הדינוזאור עם הקרניים שחי לפני 73 מיליון שנה באתר ynet
הגשר (סדרת טלוויזיה, 2019)

הגשר (באנגלית: The Rook) היא מיני-סדרת טלוויזיה אמריקאית של רשת השידור "Starz", ששודרה מ-30 ביוני 2019 עד ל-18 באוגוסט 2019. מיפאנווי תומאס (אמה גרינוול) מתעוררת במבנה בגשר המילניום שבלונדון. היא רואה מסביבה גופות, אך לא זוכרת כיצד הגיעה לשם. במהלך הסדרה מתברר לה שהיא סוכנת מיוחדת בעלת כוחות על-טבעיים בשירות חשאי בריטי בשם "Checquy". ביולי 2017 הוזמנה הסדרה על ידי רשת השידור האמריקאית "Starz". סטפני מאייר הייתה המפיקה הראשונה של הסדרה, אך היא עזבה בתחילת הצילומים בשל חילוקי דעות מקצועיים. הסדרה עלתה בארצות הברית ב-30 ביוני 2019, וב-1 ביולי בבריטניה. אמה גרינוול - מיפאנווי תומאס. ג'ואלי ריצ'רדסון - לינדה פארייר, מלך ה-"Checquy". ג'ון פלטשר - טדי ואלכס גסטאלט, שניים מארבע הגופות שחולקות נפש אחת. רונאן ראפטרי - רוברט גסטאלט. קתרין סטדמן - אליזה גסטאלט. אדריאן לסטר - קונרד גרנטצ'סטר, מלכת ה-"Checquy". אוליביה מאן - מוניקה ריד, סוכנת של ה-"BVA", סוכנות-אחות אמריקאית של ה-"Checquy". אתר האינטרנט הרשמי של הגשר "הגשר", במסד הנתונים הקולנועיים IMDb (באנגלית) "הגשר", באתר Rotten Tomatoes (באנגלית) "הגשר", במסד הנתונים הקולנועיים KinoPoisk (ברוסית) "The Rook – Crew". Starz. נבדק ב-14 ביוני 2019. {{cite web}}: (עזרה) Petski, Denise (8 במאי 2019). "'The Rook' Gets Season 1 Premiere Date On Starz". Deadline Hollywood. נבדק ב-8 במאי 2019. {{cite web}}: (עזרה) Clarke, Stewart (28 ביולי 2017). "Starz Orders Drama 'The Rook' From Stephenie Meyer and Lionsgate". Variety. נבדק ב-23 באפריל 2018. {{cite web}}: (עזרה) Andreeva, Nellie (1 ביוני 2018). "'The Rook': Lisa Zwerling & Karyn Usher Join As Showrunners, EP Stephenie Meyer Exits Starz Spy Series". Deadline Hollywood. נבדק ב-8 במאי 2019. {{cite web}}: (עזרה) "The Rook – Listings". The Futon Critic. נבדק ב-13 ביוני 2019. {{cite web}}: (עזרה) "First look at The Rook". Virgin TV Edit. 20 במאי 2019. נבדק ב-18 באוגוסט 2019. {{cite web}}: (עזרה)
אקואלומורפה

אקואלומורפה (שם מדעי: Acoelomorpha) היא תת-מערכה של בעלי חיים חסרי חוליות הכוללת כ-400 מינים. האקואלומורפיים חיים בעיקר בים, אך שני מינים חיים גם במים מליחים. המינים בתת-מערכה זו הם חסרי מערכת עיכול ומכאן נובע שמם. האקואלומורפיים דומים מאוד לתולעים שטוחות, אך בעלי אנטומיה פשוטה יותר: הם חסרי מערכות מחזור הדם ומערכת הנשימה וכן חסרי מערכת השתן, חלל כללי, מעיים, פי הטבעת ומערכת העיכול. הם צפים במים ומהווים חלק מן הפלנקטון. האקואלומורפיים שוחים גם בקרבת אצות במים רדודים עד לעומק של 200 מטרים. חלק מהמינים הם טפילים של מספר מיני אלמוגים. האקואלומורפיים בעבר תוארו כתת-מערכה של תולעים שטוחות, אך בשנת 2004 הם הוכרו כתת-מערכה של Xenacoelomorpha. תת-מערכה זו מחולקת לשתי קבוצות ובהן שתים עשרה משפחות וכ-400 מינים. סדרה אקוולה (Acoela) משפחה אנטרופפותיים (Entroposthiidae) משפחה טורידידה (Tahridae) משפחה דקולזיים (Dakhidae) משפחה איזוקטרים (Isodiametridae) משפחה אוטודיתיים (Otocelidae) משפחה הליונזיים (Hallangiidae) משפחה הופסטתיים (Hofsteniidae) משפחה Diopisthoporidae משפחה Proporidae משפחה Convolutidae מחלקה נמטואוידיסיים (Nemertodermatida) משפחה נמטואוידיסיים (Nemertodermatida) משפחה אסקופריים (Escoparia) מדיה וקבצים בנושא אקואלומורפה בוויקישיתוף אקואלומורפה, באתר ITIS (באנגלית) אקואלומורפה, באתר NCBI (באנגלית) אקואלומורפה, באתר האנציקלופדיה של החיים (באנגלית) ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
מאפיית הצבי

מאפיית הצבי היא מאפייה ישראלית, הגדולה ביותר בבני ברק. מאפיית הצבי נוסדה בשנת 1935 בעיר מאקו שבהונגריה, על ידי יהודה כהן. לאחר שעלה לישראל בתחילת שנות החמישים, פתח מאפייה בקריית ויז'ניץ בבני ברק, שאפתה לחמים וחלות. בראשית שנות השישים פרצה שריפת ענק שכילתה את כל תכולת המאפייה. כהן בנה אותה מחדש. המאפייה הייתה הראשונה בארץ שייבאה מכשור מודרני למאפייה, כשעד אז נעשה הכול באופן ידני.[דרוש מקור] בשנות התשעים, לאחר פטירתו נסגרה המאפייה, ובנו צבי פתח אותה שוב בשם "מאפיית הצבי" על שמו ברחוב השומר בבני ברק. במקום נמכרים חלות ולחמניות, סלטים ומעדנים, פוקאצ'ה, בורקס, עוגיות ומאפים חלביים, עוגות שמרים, עוגות קרם, עוגות לאירועים וימי הולדת, מאפים ללא סוכר, קמח מלא, קמח סובין וקמח שיפון. "מאפית הצבי" מייצרת גם חלות בצורות ייחודיות ובגדלים שונים, לשמחות ולאירועים ועוד. למאפייה 10 סניפים בבני ברק, וסניף ברמת גן בשילוב בית קפה. "מאפיית הצבי" עומדת תחת הכשרות של הכשר הרב לנדא. אתר האינטרנט הרשמי של מאפיית הצבי אלי בן דוד, מאפיית הצבי מציג: תערוכת חלות מרהיבות לחג השבועות, אתר jdn 14.5.2013 'מאפיית הצבי" פתחה לראשונה חנות קונספט במגזר הכללי, אתר חדשות ישראל בעסקים 17.7.2016
ענת בגר

ענת בגר (נולדה ב-2 בפברואר 1961) היא ציירת ופסלת ישראלית. ענת בגר נולדה לאב קדר ולאם מורה, במושב דור, שבו התנסתה בחימר וצבע ובהשראת יצירתם של הוריה. אחר שירותה הצבאי למדה קדרות מאביה אביק לווסון, שהיה מראשוני הקדרים בישראל, ועבדה איתו בסטודיו במשך מספר שנים, במקביל למדה שנה במדרשה למורים לאמנות ברמת השרון ולאחר מכן נסעה ללמוד אמנות בThe Fine Art Museum School אשר בבוסטון. היא למדה תולדות האמנות באונברסיטת תל אביב ואצל הציירים יאן ראוכוורגר, אלימה, יאיר גרבוז, מוטי מזרחי, איציק לבנה ורפי מינץ ופיסול באבן אצל ג'וק -משה שק. ב-1992 חזרה לישראל אחרי שהות של 3 שנים. ב־1995 הקימה בגר סטודיו במושב דור, בו היא יוצרת בחומרים מגוונים - בדים, נייר, עץ, חימר וכן הלאה. ענת בגר היא אשתו של המוזיקאי אלברט בגר ואמא ל־3 בנים, ביניהם המעבד והמפיק המוזיקלי סתיו בגר. 1986 - מוזיאון תל אביב, ביתן הלנה רובינשטיין: תערוכת מקבלי המלגות של קרן שרת - קרן תרבות אמריקה - ישראל 1988 - גלריה הוראס ריכטר, יפו. תערוכה קבוצתית – קמעות בשריפת "רקו" 1990 - דצמבר - ינואר Different Angle Gallery, Boston - Winter Group Show 1991 - פברואר - מרץ Different Angle Gallery, Boston - ציורים 1991 - מאי תערוכת ציור בבית פרטי ב Great Neack N.Y 1991-1992 – ינואר תערוכת ציור קבוצתית ב-Boston, Different Angle Gallery 1992 תערוכת ציור קבוצתית ב- Boston Symphony Hall 1998 - תערוכת ציורים, אולפנה למוזיקה ומחול במיזרע 2000 - תערוכה בנושא החמסות, מלון הילטון ת"א 2001 - תערוכת חורף קבוצתית, גלריה עין-הוד 2003 - תערוכה קבוצתית- "חמסה, חמסה, חמסה", סימיגלרי 2004 - תערוכה קבוצתית - "כמיהה", תיאטרון חיפה 2006 - תערוכה קבוצתית- החג של החגים, בית הגפן, חיפה 2007 - תערוכת יחיד- "תפילות"- גלרינה-בת שלומה 2008 - תערוכת יחיד-מטרו- קיסריה 2009 - תערוכת יחיד –כחול – מוזיאון וילפריד הזורע 2010 על קו המים –תערוכת יחיד –גלריה גן שמואל 2012 תמונת מצב – תערוכה קבוצתית, דיאגילב ת"א 2013 סימנים –תערוכת יחיד בית האמנים ת"א 2014 עושים עכשיו-תערוכה קבוצתית – מרכז עינב לתרבות ת"א 2015 מחוברים –תערוכה קבוצתית – גלריה בן עמי 2018 אובייקט מעבר- תערוכה קבוצתית –גלריה by5 2019 - תערוכת יחיד - שימוש חוזר, בית האמנים על שם זרצקי. קרן שרת - קרן תרבות אמריקה - ישראל. אתר האינטרנט הרשמי של ענת בגר ענת בגר, ברשת החברתית פייסבוק עדית נאמן, להוסיף לחיים גם צבע, גם טקסטורה דורון בראונשטיין "העשייה האמנותית היומיומית היא צורך קיומי בשבילי." שיר מלר-ימגוצ’י, חוף הכרמל: גרה בכחול עמוק נירית שפאץ. עם כל האמנות והתפילה. מגזין בלינקר.
שפתון טווסי

שפתון טווסי (שם מדעי: Symphodus tinca) הוא מין של דג ממשפחת השפתוניים החי בטבע במזרח האוקיינוס האטלנטי לרבות בים התיכון והים השחור. שפתון טווסי קרוב למיני הסוג להבי אך יותר גדול ומגיע לאורך 35 סנטימטרים ובעל צבעים מגוונים וכתם שחור מתחת לסנפיר הגב. שפתון טווסי ניזון בעיקר מפלנקטון וחסרי חוליות כמו חסילונים. מדיה וקבצים בנושא שפתון טווסי בוויקישיתוף שפתון טווסי, באתר ITIS (באנגלית) שפתון טווסי, באתר NCBI (באנגלית) שפתון טווסי, באתר FishBase (באנגלית) שפתון טווסי, באתר GBIF (באנגלית) שפתון טווסי באתר הרשימה האדומה של IUCN שִׂפְתּוֹן טַוָּסִי במילון בעלי חיים: דגי הגרם (תשע"ב), 2012, באתר האקדמיה ללשון העברית ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
אדוארד דרינקר קופ

אדוארד דרינקר קופ (באנגלית: Edward Drinker Cope;‏ 28 ביולי 1840 – 12 באפריל 1897) היה פלאונטולוג וצייד מאובנים וכן איכתיולוג והרפטולוג אמריקאי. נודע בזכות תגליותיו וממצאיו המדעיים, בהם גילוי 56 מינים של דינוזאורים. קופ נולד בפילדלפיה, בירת פנסילבניה ב-1840 לאלברט וחנה קופ, משפחה קווייקרים. הוא התעניין במדע מגיל צעיר ואת עבודתו הראשונה במדעים הגיש בגיל 19. למד אנטומיה באוניברסיטת פנסילבניה והחל לכתוב חיבורים על עופות ועל זוחלים ב-1861. לאחר סיום הלימודים ובמשך מלחמת האזרחים האמריקנית בין 1863–1864 טייל ברחבי אירופה במוזיאונים שונים ונפגש עם אישים חשובים מדעיים, ביניהם גם עם מי שיהיה יריבו – עותניאל צ'ארלס מארש באוניברסיטת ברלין ב-1863. מארש היה אז בעל שני תארים, לעומת קופ שלא למד באופן מסודר, אך הגיש מעל 37 עבודות במדעים, לעומת 2 בלבד למארש. הוא חזר לפילדלפיה ב-1864 והפך לחוקר שהסתובב בעולם והחל לחפור מאובנים בכל רחבי ארצות הברית, בעיקר בצפונה ובמערבה, וגילה שלל מאובנים חדשים למדע להם נתן שמות מדעיים. באוגוסט 1878 חזר לאירופה, לאחר שקיבל הצעה להתמנות לאגודת החברה הבריטית למדע בדבלין ושם הסתובב ברחבי אנגליה וצרפת ונפגש עם אישים חשובים. הוא גם רכש אוסף של מאובנים מארגנטינה אך את הארגזים שלהם לא פתח מעולם. החל משנות ה-60 של המאה ה-19 ולאחר שחזר לארצות הברית, החלה יריבות בינו לבין צ'ארלס מארש, אשר כונתה מלחמת העצמות (אנ'). למרות היחסים הטובים ששררו לפני כן מארש החל לזלזל בקופ ובתגליותיו. הדבר הגיע לפיצוץ עם מציאה של שרידי האלאסמוזאורוס – פלסיוזאור גדול שקופ הניח את הראש באזור הקצר יותר. מארש הוכיח אותו בכך שהדביק את הראש על הזנב והפך את ההחלטה, כך שהראש יהיה מאחורי צוואר ארוך ודק ולא קצר ורחב. שני החוקרים היו תחרותיים ביותר, וניהלו מרוץ על גילוי מאובנים וזיהוי מינים חדשים. במהלך המרוץ גילו ותיעדו יותר מ-130 מינים חדשים של דינוזאורים. מבחינה כמותית, מארש ניצח במרוץ: הוא גילה 80 מינים חדשים לעומת 56 שגילה קופ. לקראת סוף חייו הוא הפסיד את רוב ממונו ואף את ממצאיו ומאובניו, עקב עסקים כושלים בכרייה, שאותם ניצל כדי להשיג מאובנים שלא נמצאו. הוא נפטר לאחר מחלה דלקתית ב-1897. קופ פרסם במשך חייו מעל 1,400 מאמרים מדעיים שונים. הוא גילה בסך הכל 56 מיני דינוזאורים חדשים במהלך מלחמות העצמות ומעל 1,000 מיני חולייתנים פרהיסטוריים שונים. בנוסף הוא גילה מעל 300 מיני דגים, בהיותו איכתיולוג. כמו כן גילה מספר זוחלים, בעיקר לטאות ונחשים. בנוסף הוא הציג תאוריה המציעה גידול בגודל גופם של יונקים בהתאם לנסיבות חייהם, לאורך הזמן האבולוציוני (זאת אף על פי שקופ התנגד לאבולוציה ותמך בלאמארקיזם כתחליף). התאוריה נקראה על שמו – חוק קופ (אנ'). מדיה וקבצים בנושא אדוארד דרינקר קופ בוויקישיתוף אדוארד דרינקר קופ באתר mentalfloss (באנגלית) אדוארד דרינקר קופ, באתר "Find a Grave" (באנגלית) אדוארד דרינקר קופ, באתר אנציקלופדיה בריטניקה (באנגלית) כתבי אדוארד דרינקר קופ בפרויקט גוטנברג (באנגלית)
מרקו יליימהאריטרה

מרקו יליימהאריטרה (בצרפתית: Marco Ilaimaharitra; נולד ב-26 ביולי 1995) הוא כדורגלן מלגשי, המשחק בעמדת הקשר האחורי בשרלרואה. יליימהאריטרה נולד במילוז ושיחק בקבוצות כדורגל מקומיות, עד שבגיל 13 הצטרף לאקדמיה של סושו. ב-14 בדצמבר 2013 ערך את הופעת הבכורה שלו בקבוצה הבוגרת בהפסד 0–1 נגד ניס. בעונת 2014/2015 הפך לחלק חשוב מסגל הקבוצה. ב-17 באוקטובר 2014, הבקיע את שער הבכורה שלו בקבוצה בניצחון 1–4 נגד שאטורו. ב-17 ביולי 2017, חתם בשרלרואה מליגת העל הבלגית. יליימהאריטרה נולד בצרפת, אך הוא בעל מוצא מלגשי וראוניוני ולכן היה יכול לייצג את שלוש הנבחרות. בצעירותו, שיחק בנבחרת הנוער של צרפת. ב-11 בנובמבר 2017 ערך את הופעת הבכורה שלו בנבחרת מדגסקר במשחק נגד איי קומורו. ב-27 ביוני 2019, יליימהאריטרה כבש את שער הבכורה שלו בנבחרת בניצחון 0–1 נגד בורונדי במסגרת גביע אפריקה לאומות 2019, שהיה גם הניצחון הראשון אי פעם של הנבחרת במסגרת זו. מרקו יליימהאריטרה, ברשת החברתית אינסטגרם מרקו יליימהאריטרה, באתר Transfermarkt מרקו יליימהאריטרה, באתר Soccerway מרקו יליימהאריטרה, באתר BDFutbol מרקו יליימהאריטרה, באתר WorldFootball.net מרקו יליימהאריטרה, באתר National Football Teams מרקו יליימהאריטרה, באתר FootballDatabase.eu
ראב"ן

האם התכוונתם ל... אליעזר בן נתן – מראשוני בעלי התוספות בגרמניה (1090–1170 לספירה), המכונה ראב"ן. חיבורו של רבי אליעזר בן נתן, "אבן העזר", המכונה על שמו "ראב"ן". אברהם בן נתן הירחי – מחכמי פרובנס הראשונים, מחבר ספר המנהיג (1155–1215 לספירה), המכונה ראב"ן הירחי.
מריאטה חרושלה

מריאטה חרושלה (ביוונית: Μαριέττα Χρουσαλά; נולדה ב-11 במרץ 1983) היא דוגמנית ומנחת טלוויזיה יווניה. חרושלה נולדה בכפר ביוון לזוג מורים, ב-1985 עברה עם משפחתה לאתונה. ב-2001 החלה את לימודיה בחוג לתקשורת של אוניברסיטת אתונה, לאחר סיום התואר היא המשיכה ללמוד באוניברסיטה אחרת. היא נבחרה למיס יוון לשנת 2003. בתחרות מיס תבל 2003 עלתה לשלב ה-15 של חצי הגמר. בתחרות מיס אירופה 2003 גם עלתה לשלב חצי הגמר. מ-2002 החלה לפעול כחלק מצוות המתנדבים עבור אולימפיאדת אתונה שנערכה ב-2004, לאחר זכייתה בתואר היופי היא קודמה למעמד של אחד הידוענים הלוקחים חלק באירועים האולימפיים. ב-2005 הנחתה את משחק הטלוויזיה "Poly tin Kyriaki". מ-2006 ועד 2009 הייתה המנחה הראשית של תוכנית הרכילות "I Ellada Pezei". ב-2011 השתתפה בעונה השנייה של התוכנית "רוקדים עם כוכבים" בגרסתה היוונית (אנ'). ב-2011 גם הוציאה ביחד עם אמה ספר בישול הנקרא "מאמא לבת". היא משמשת כשגרירה של חברת הקוסמטיקה "Seventeen". ב-2010 נישאה לליאו פטיפסס, איש עסקים העוסק בתחום הספנות. מריאטה חרושלה, ברשת החברתית אקס (טוויטר) מריאטה חרושלה, ברשת החברתית אינסטגרם מריאטה חרושלה, במסד הנתונים הקולנועיים IMDb (באנגלית) מריאטה חרושלה בסוכנות דוגמנות admin, Marietta Chrousala: Rare Appearance With Her Daughter – See How Much She Has Grown (באנגלית אמריקאית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ים בוהול

ים בוהול הוא ים שולי של האוקיינוס השקט, השוכן בחלקה הדרומי של מדינת הפיליפינים ומהווה בה ים פנימי. הוא קרוי על שמו של האי בוהול (אנ') השוכן לחופו. רוחבו של ים בוהול הוא כ-270 קילומטר ממערב למזרח. הוא תחום על ידי האיים הבאים: מצפון-מזרח - לייטה מצפון - בוהול מצפון מערב - סבו ונגרוס מדרום - מינדנאו חמישה מצרי ים מקשרים את ים בוהול לימים שסביבו: מצר סוריגאו ממזרח (בין האיים מינדנאו ולייטה), המוביל אל מפרץ לייטה וים הפיליפינים מצר בוהול ותעלת קניגאו (אנ') (ממערב וממזרח לאי בוהול, בהתאמה) מצפון, המובילים אל ים קמוטס (אנ') מצר טניון (אנ') מצפון מערב (בין האיים סבו ונגרוס), המוביל אל ים ויסאיאן מצר בין האיים מינדנאו ונגרוס, המוביל מערבה אל ים סולו. בתוך ים בוהול מצויים מספר איים. הגדולים שבהם הם סיקיהור (אנ') (338 קילומטר רבוע) וקמיגין (אנ') (238 קילומטר רבוע). הערים המרכזיות השוכנות לחופי ים בוהול הן קגאיאן דה אורו, איליגן (אנ') ובוטואן (אנ') (במינדנאו), דומגטה (אנ') (בנגרוס) וטגבילרן (אנ') (בבוהול). מימיו החמים של ים בוהול ועושר מיני בעלי החיים הימיים המצויים בו עושים אותו למוקד של פעילות צלילה לנופש ובצידה תעשיית תיירות התומכת בפעילות זו. מדיה וקבצים בנושא ים בוהול בוויקישיתוף ים בוהול, באתר אנציקלופדיה בריטניקה (באנגלית)
סיקליופורה

סיקליופורה (שם מדעי: Cycliophora) היא מערכה של בעלי חיים חסרי חוליות פרימיטיביים מיקרוסקופיים מקבוצת הלופוטרוכוזואה, בה קיים רק סוג יחיד – Symbion ובו לפחות 2 מינים וייתכן שעוד מין נוסף. בעבר קרבו אותם לחיטחבים ולקבוצות דומות נוספות, אך החל מ-1995 הסוג שויך למערכה עצמאית, אחת האחרונות שקוטלגו. משמעות השם של המערכה היא: "נושאות גלגל". למינים במערכה זו פה מעגלי הנושא ריסונים קטנים, והם מהראשונים שבבעלי החיים בעלי סימטריה דו-צדדית. הם קטנים ביותר, לא עולים על 0.5 ס"מ והם בעלי 3 צורות גלגולים בחייהם. יצורים אלה הם ימיים ונדיר לראותם. לרוב הם נמצאים ביחסי סימביוזה עם לובסטרים שונים כמו לובסטר אמריקאי. מדיה וקבצים בנושא סיקליופורה בוויקישיתוף סיקליופורה, באתר ITIS (באנגלית) סיקליופורה, באתר NCBI (באנגלית) סיקליופורה, באתר Animal Diversity Web (באנגלית) סיקליופורה, באתר האנציקלופדיה של החיים (באנגלית) סיקליופורה, באתר GBIF (באנגלית) ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
מיס תבל 2003

מיס תבל 2003, או מיס יוניברס 2003 (באנגלית: Miss Universe 2003), היא תחרות מיס תבל ה-52 במספר, התחרות נערכה בפנמה סיטי שבפנמה. 71 מתמודדות השתתפו בתחרות, בתחרות זו לראשונה מאז 1970 עלו חמש עשרה מתמודדות לחצי הגמר של התחרות, בשנים הקודמות עלו לצי הגמר עשירייה או שתים עשרה מתמודדות. המנחים היו דייזי פואנטז ובילי בוש. זוהי תחרות מיס תבל הראשונה ששודרה ב-NBC. הנציגה הישראלית כמיס ישראל הייתה מלכת היופי לשנת 2003, סיוון קליין. רוברטו קוואלי דבורה קרתי דו מדיה וקבצים בנושא מיס תבל 2003 בוויקישיתוף "מיס יוניברס: נציגת הרפובליקה הדומיניקנית". Ynet. נבדק ב-2019-12-03. Miss Universe 2003 (באנגלית) ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
אילמר ריפאלו

אילמר ריפאלו (בשוודית: Ilmar Reepalu; נולד ב-11 באוקטובר 1943) הוא פוליטיקאי שוודי ממוצא אסטוני. ריפאלו נולד בלאנה שבאסטוניה, בעקבות כיבוש הכוחות הסובייטים באסטוניה ב-1944 ברחה משפחתו לשוודיה. דרכו הפוליטית החלה ב-1958 שהחל להיות פעיל במפלגת הפועלים הסוציאל-דמוקרטית של שוודיה. הוא שירת בחיל האוויר השוודי, לאחר מכן עבר לגטבורג שם סיים תואר בהנדסה אזרחית. בין 1970–1973 עבד בחברת בנייה, ב-1973 הועסק על ידי עיריית מאלמה כמתכנן ערים. ב-1995 החל לכהן כראש עיריית מאלמה. במהלך כהונתו כראש עיר התפתחה מאלמה לעיר משגשגת עם תעשיית היי טק מפותחת. ב-2010 נרשמה עלייה חדה בשיעור התקריו האנטישמיות במאלמה. הוא הצהיר כי אינו מקבל את הציונות ובראיון עימו האשים את היהודים במאלמה על תמיכתם בישראל והביע ביקורת על התנהלות ישראל בעזה. ב-2010 היה מועמד לפרס "World Mayor" המוענק לראשי ערים ברחבי העולם, מועמדותו לפרס ספגה ביקורת על ידי מרכז שמעון ויזנטל. מדיה וקבצים בנושא אילמר ריפאלו בוויקישיתוף סערה בשבדיה: ראש עיר נגד הקהילה היהודית, באתר ynet, 28 בינואר 2010 אילמר ריפאלו, במסד הנתונים הקולנועיים IMDb (באנגלית) ניק מאו , סאנדיי טלגרף, למה היהודים בורחים מעיר קטנה בשוודיה?, באתר nrg‏, 27 בפברואר 2010
תל אל-ואויאת

תל אל-וַאוִיַּאת (שם עברי: תל וָוית) הוא אתר ארכאולוגי בדרום מערב בקעת בית נטופה שבגליל התחתון, כ-12 קילומטר מצפון לנצרת. שטח התל העגול כ-4 דונם וגובהו כ-3.75 מטר מעל סביבתו. המעיינות באזור זה נדירים ומקור המים לאתר זה בנחל קדום שחצה את הבקעה מצפון לתל. לאורך ההיסטריה היה האתר יישוב כפרי פרוז. בסוף תקופת הברונזה וראשית תקופת הברזל התקיים באתר יישוב כפרי ובו עדות לפעילות כלכלית וחברתית מורכבת. במאה ה-11 לפנה"ס הפך היישוב ליישוב דל ופשוט. את התופעה הזאת אפשר לקשור בהתנחלות שבטי ישראל. האתר לא זוהה בוודאות. במקרא מתוארת בקעת בית נטופה כחלק מנחלת שבט זבולון, שגבולה הצפוני מתואר בספר יהושע: ...וְיָצָא רִמּוֹן הַמְּתֹאָר, הַנֵּעָה. וְנָסַב אֹתוֹ הַגְּבוּל, מִצְּפוֹן חַנָּתֹן... (ספר יהושע, פרק י"ט, פסוקים י"ג–י"ד) "חנתן" מזוהה עם תל חנתון, בעוד שיוחנן אהרוני זיהה את "רמון" בכפר רומאנה. מאחר שלא נמצאו אתרים נוספים מהתקופה בבקעה, ניתן לזהות את נעה בתל אל-ואויאת כפי שהציע פליקס-מארי אבל. לעומת זאת ניתן גם לזהות את נעה עם חורבת רג'מה שלמרגלות ההר, בה גם התגלו שרידים מתקופת ההתנחלות. שרידים בודדים של פעילות אנושית מהתקופה הכלכוליתית (4500-3300 לפנה"ס) ותקופת הברונזה הקדומה (3300-2000 לפנה"ס) נתגלו באתר. שכבת היישוב העיקרית הקדומה ביותר באתר היא מתקופת הברונזה התיכונה IIב (בין 1750-1550 לפנה"ס) וכוללת בתוכה מספר שברי חרס כמו גם קבורה של ילדים. הקבורה נעשתה בתוך שני קנקנים. על הקנקן הראשון נמצא סימן חרות ובתוכו נמצאו כלי חרס ושלד של תינוק בן כחצי שנה. בקנקנן השני נמצאו עצמותיהם של ילדים בני שלוש וחמש יחד עם כמות של עצמות בעלי חיים, פכיות, ספל ועלי עשוי בזלת. מספר מצומצם של חרסים מתקופת הברונזה המאוחרת I (בין 1400–1550) נמצא סמוך לשרידי התקופה הקודמת, דבר המעיד אולי על הפסקה בהתיישבות באתר. בתקופת הברונזה II (בין 1400-1200 לפנה"ס) לעומת זאת נמצאה כמות אדירה של כלי חרס בהם כלים מקומיים וזרים. רוב הכלים המיובאים הגיעו מקפריסין. נמצאו גם כלים מיקניים ומינואים. המכלול הגדול של כלים מיובאים מעיד על שגשוגו של האתר באותה התקופה. מתחת למבנה מתקופה מאוחרת נמצאה רצפה מתקופה זו, ובה נמצא פסל חרס של אם וילדה. ייתכן כי המבנה למעשה נבנה בתקופת הברונזה אך לא ניתן לדעת בוודאות על פי תוצאות החפירות. בסוף המאה ה-13 לפנה"ס התקיים באתר יישוב של חקלאים שהוא המשך ישיר של היישוב בסוף תקופת הברונזה. במכלול ביישוב מראה על פעילות כלכלית וחברתית מורכבת. ממנו נחשפו שני מבנים. המבנה הראשון הוא מבנה מגורים גדול יחסית בעל שני חדרים אשר התקיים עד המאה ה-12 לפנה"ס. במבנה נתגלו פרט לכלי חרס גם אבני רחיים ועליים עשויים בזלת וגיר, כמו גם מחטים ומרצעים עשויים מעצם. המבנה השני נמצא כ-10 מטרים מדרום מזרח למבנה הראשון ולו מספר חדרים. למבנה זה היה שימוש פולחני ככל הנראה. במבנה זה התגלו מספר פריטים כולל טאבון, ראש חנית, תבנית ליציקת תכשיטים העשוי מסטיאטיט, פסל של האלה הכנענית עשתרת וחתיכה של עלה מזהב. מהמאה ה-11 לפנה"ס התקיים באתר יישוב דל וארעי באתר. את התופעה של המעבר מיישוב מורכב ליישוב דל אפשר לקשור בתהנחלות שבטי ישראל באזור כמתואר במקרא. בת' אלפרט נכאי, "ואויאת, תל אל-", מתוך; מתוך; אפרים שטרן, האנציקלופדיה החדשה לחפירות ארכאולוגיות בארץ ישראל, החברה לחקירת ארץ-ישראל ועתיקותיה, משרד הביטחון – ההוצאה לאור, כרך 2, עמ. 468-469